થરાદના શેણલનગર વિસ્તારમાં આવેલા અને ગત મહિને જ પ્રાણપ્રતિષ્ઠિત થયેલા ચામુંડા માતાજીના મંદિરમાં તસ્કરો ત્રાટકયા હતા.આ બનાવ અંગે મંદિરના પુજારી નરેશભાઈ શંકરભાઈ રાજપુતે પોલીસ મથકમાં ફરીયાદ નોંધાવી હતી જેમાં જણાવ્યું હતું કે તેઓ સોમવારની સાંજે સવા સાત વાગ્યાના સુમારે માતાજીની પૂજા કરી રાત્રે આઠ વાગ્યે મંદિર બંધ કરી ઘરે ગયા હતા અને મંગળવારની સવાર ના પાંચ વાગ્યાના સુમારે પૂજા કરવા આવતાં મંદિરનું તાળું અને દરવાજો તૂટેલો જોવા મળ્યો હતો.આથી આ અંગે તેમના કાકા મફતલાલ લાલાજી રાજપૂતને જાણ કરતાં તેઓ બધા આવીને મંદિરમાં તપાસ હાથ ધરી હતી.